ब्रिटेन में भारतीय सिख की शादी अवैध ठहराई गई | ब्रिटेन में भारतीय सिख की शादी अवैध ठहराई गई - Hindi Oneindia
2 min ago जिन 3 राज्यों में 6 महीने पहले बनी कांग्रेस की सरकारें, वहाँ मिलेंगी केवल 13 सीटें: एग्जिट पोल
28 min ago डोनाल्ड ट्रंप की खुली चेतावनी, हमसे युद्ध किया तो ईरान को आधिकारिक रूप से समाप्त कर देंगे
46 min ago एग्जिट पोल के नतीजे सामने आने के बाद संजय सिंह ने किया बड़ा दावा
ब्रिटेन में भारतीय सिख की शादी अवैध ठहराई गई
| Published: Tuesday, October 21, 2008, 18:06 [IST]
लंदन, 21 अक्टूबर (आईएएनएस)। ब्रिटेन की एक न्यायाधीश ने एक सिख महिला के विवाह को यह कहकर वैध दर्जा देने से इनकार कर दिया कि उस महिला के साथ जबरन विवाह किया गया है।
ब्रिटेन के समाचार पत्र 'डेली मेल' के मुताबिक उच्च न्यायालय की न्यायाधीश जुडिथ पार्कर ने सोमवार को अपना फैसला सुनाते हुए कहा कि भारतीय मूल की 29 वर्षीय सिख महिला ने शिकायत की है कि जब वह अपने मृत पति के अंतिम संस्कार के लिए भारत गई तब उसके ससुरालवालों ने पहले उसका अपहरण किया और फिर एक रिश्तेदार से उसकी शादी करा दी।
महिला का आरोप है कि उसके पति की मृत्यु के ढाई हफ्ते बाद ससुरालवालों ने उस पर अपने ससुर के भजीते से शादी करने का दबाव डाला। ऐसा नहीं करने पर उसे जान से मारने की धमकी भी दी गई।
न्यायाधीश ने सुरक्षा कारणों से महिला की पहचान उजागर नहीं करते हुए कहा कि महिला किसी तरह अपने नए पति को झांसा देकर भाग निकली और ब्रिटेन पहुंच गई।
महिला ने यह कहते हुए ब्रिटेन सरकार से सुरक्षा की मांग की है कि उससे जबरन शादी करने वाला उसका पति काफी अमीर और रसूखवाला व्यक्ति है लिहाजा उसकी जान को खतरा है।
Story first published: Tuesday, October 21, 2008, 18:06 [IST]